VIEŠOJO PREKIŲ PIRKIMO-PARDAVIMO SUTARTIS 
2021 -     -        Nr.3.1-K1-.......-PR331/21
Šiauliai
Viešoji įstaiga Respublikinė Šiaulių ligoninė juridinio asmens kodas 245386220, kurios registruota buveinė yra V. Kudirkos g. 99, LT- 76231, Šiauliai, Lietuvos Respublika, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama laikinai einančio direktoriaus pavaduotojo medicinai pareigas Gintaro Kramiliaus, veikiančio pagal pavedimą, iš vienos pusės (toliau  - Pirkėjas) ir UAB „Optinė Riba“, juridinio asmens kodas 30046335, kurio registruota buveinė yra Enenrgetikų g. 8, LT-52461, Kaunas, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (-as) direktoriaus Sauliaus Santockio veikiančio (-ios) iš kitos pusės (toliau  - Tiekėjas), toliau kartu šioje viešojo prekių pirkimo–pardavimo sutartyje vadinami „Šalimis“, o kiekvienas atskirai – „Šalimi“, atsižvelgdamos į įvykusio viešosios įstaigos Respublikinės Šiaulių ligoninės organizuoto laboratorijos ėminių paėmimo priemonių viešojo atviro konkurso pirkimo (toliau – Pirkimas) rezultatus ir vadovaujantis Lietuvos Respublikos viešųjų pirkimų įstatymo nuostatomis, kitais teisės aktais, reglamentuojančiais viešuosius pirkimus bei aukščiau nurodyto pirkimo sąlygomis sudarėme šią sutartį (toliau – Sutartis):

I.	SUTARTIES DALYKAS
1. Šia Sutartimi Tiekėjas, laimėjęs atvirą konkursą laboratorijos ėminių paėmimo priemonėms pirkti (PR331, pirkimo Nr. 535012), įsipareigoja parduoti, o Pirkėjas priimti užsakytas prekes, nurodytas Sutarties priede (toliau – Prekės) ir sumokėti už jas nustatytą kainą šioje Sutartyje nurodytais terminais ir tvarka. Tiekėjas pareiškia, kad parduodamų Prekių kokybė atitinka kokybės ir techninius reikalavimus, kurių Pirkėjas reikalavo konkurso metu.  Nurodyti perkamų Prekių kiekiai (Sutarties priede) yra preliminarūs. Šie kiekiai gali būti koreguojami, atsižvelgiant į Pirkėjo poreikius. 
2. Jei Tiekėjas negali pristatyti Sutartyje nurodytos Prekės dėl nuo Tiekėjo nepriklausančių aplinkybių (nutraukta/sustabdyta gamyba ir panašiai), abiem Sutarties Šalims suderinus, nekeičiant Sutartyje nurodytos Prekės kainos, Tiekėjas gali pristatyti lygiavertę Prekę su sąlyga, kad nauja Prekė bus neprastesnės kokybės.
3. Pirkėjas, esant poreikiui, gali pagal šią Sutartį įsigyti iš Tiekėjo Sutarties priede nenurodytų, tačiau su pirkimo objektu susijusių prekių, neviršijant 10% maksimalios Sutarties vertės nurodytos Sutarties 4 punkte. Pirkėjas už tokias prekes apmoka ne didesnėmis nei susitarimo užsakyti Sutarties priede nenurodytas prekes pasirašymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.
II. KAINA IR ATSISKAITYMŲ TVARKA
4. Maksimali kaina su (5%) PVM yra 10185,00 Eur (Dešimt tūkstančių. šimtas aštuoniadešimt penki eurai), tame skaičiuje PVM 485,00 Eur. Sutarties kaina be PVM yra 9700,00 Eur  (Devyni tūkstančiai, septyni šimtai eurų).
5. Perkamų prekių sąrašas ir kainos pateikiamos sutarties Priede Nr. 1. Į kainą turi  būti  įskaičiuotos visos išlaidos ir mokesčiai, įskaitant pristatymo, pakrovimo kt. išlaidas. Pirkėjas įsipareigoja apmokėti už Prekes pavedimu į Tiekėjo atsiskaitomąją sąskaitą AB bankas Swedbank, LT 78 7300 0100 8605 4433. Pirkėjas apmoka Tiekėjui už prekes pagal gautas PVM sąskaitas faktūras per 30 dienų nuo PVM sąskaitos faktūros gavimo dienos.   
6.     Sutartyje numatyta prekių kaina negali būti didinama visą sutarties galiojimo laikotarpį.
7.     Sutarties kaina dėl pasikeitusių mokesčių bus perskaičiuojama tokia tvarka:
7.1.  mokestis, kuriam pasikeitus bus perskaičiuojama kaina: pridėtinės vertės mokestis (PVM).
7.2. perskaičiavimo formulė: pasikeitus PVM tarifo dydžiui nepatiektų prekių kaina keičiama (mažinama ar didinama) proporcingai PVM pasikeitusio tarifo dydžiu.
8.   Kainos pakeitimas įforminamas papildomu susitarimu.
9. Perskaičiuotos kainos pradedamos taikyti nuo Lietuvos Respublikos pridėtinės vertės  mokesčio įstatyme, kuriuo keičiasi šio mokesčio tarifas, pakeisto tarifo įsigaliojimo dienos.

III. ŠALIŲ TEISĖS IR PAREIGOS

10.   Šalys privalo sąžiningai, protingai, tinkamai, laiku ir kokybiškai atlikti savo įsipareigojimus  pagal šią sutartį.
11.    Tiekėjas įsipareigoja:
11.1. pristatyti prekes į Pirkėjo nurodytą vietą per sutarties 21 punkte nurodytą laikotarpį šios sutarties nustatytomis sąlygomis  ir tvarka;
11.2. per 5 darbo dienas  savo sąskaita pakeisti nekokybiškas prekes kokybiškomis;
11.3. užtikrinti siūlomų priemonių ženklinimą. Prekės turi būti ženklintos lietuvių kalba, turi būti aiški informacija apie įgaliotą atstovą, ženklinimas turi atitikti Lietuvos medicinos normos MN 4:2009 „Medicinos prietaisų saugos techninis reglamentas“ reikalavimus.
12. Tiekėjas turi teisę reikalauti, kad Pirkėjas priimtų kokybiškas prekes ir už jas sumokėtų sutartyje nustatytą kainą.
13. Tiekėjas turi teisę pasitelkti subtiekėjus (tuo atveju, jeigu jie buvo nurodyti pasiūlyme). Pasiūlyme yra nurodyti šie subtiekėjai: nepasitelkiami. Pasiūlyme nurodyto subtiekėjo keitimas įmanomas tik suderinus su Pirkėju. Sutarties vykdymo metu, kai subtiekėjai netinkamai vykdo įsipareigojimus Pirkėjui, taip pat tuo atveju, kai subtiekėjai nepajėgūs vykdyti įsipareigojimų.  Pirkėjui dėl iškeltos bankroto bylos, pradėtos likvidavimo procedūros ir pan. padėties, Tiekėjas gali pakeisti subtiekėjus. Sutarties vykdymo metu apie tai jis turi informuoti Pirkėją prieš 15 (penkiolika) kalendorinių dienų iki jo pakeitimo, nurodydamas subtiekėjo pakeitimo priežastis. Gavęs tokį pranešimą, Pirkėjas kartu su Tiekėju įformina protokolu susitarimą dėl subtiekėjo pakeitimo, kuris pasirašomas Pirkėjo ir Tiekėjo. Šie dokumentai yra neatskiriama šios Sutarties dalis. Ši Sutarties sąlyga taikoma tuomet, jei pasiūlyme Tiekėjas nurodo, kad ketina pasitelkti subtiekėją. Jei Tiekėjas nenurodė savo pasiūlyme, kad pasitelks subtiekėjus, tokiu atveju jis neturės galimybės pasitelkti subtiekėjų Sutarties vykdymo metu. Tiekėjas yra atsakingas už subtiekėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
14.  Pirkėjas įsipareigoja:
14.1. sumokėti per sutarties 5 punkte nurodytą terminą už kokybiškas ir laiku pristatytas prekes;
14.2. priimti savo nuosavybėn kokybiškas, atitinkančias sutartyje nustatytus reikalavimus, nustatytu terminu pateiktas, prekes.
15.    Pirkėjas turi teisę:
15.1. reikalauti, kad būtų perduotos jam perkamos prekės;
15.2. reikalauti iš Tiekėjo atlyginti nuostolius, padarytus įvykdymo uždelsimu ar atsiradusius pateikus nekokybišką prekę.
IV. PREKIŲ TIEKIMO TVARKA IR GARANTIJOS
16.   Tiekėjas prekes pristato savo transportu  ir savo lėšomis. Prekių pristatymo vieta –V. Kudirkos g. 99, Vaistinė (II aukštas), Šiauliai.
17.  Tiekiamos Prekės turi būti naujos, nenaudotos, kokybiškos, turi atitikti atviro konkurso sąlygose nurodytus reikalavimus, pateiktos originalioje (gamyklinėje) pakuotėje, o kur reikalaujama transportinėje dėžėje. Visi gaminiai turi būti pateikti originalioje išorinėje pakuotėje. Prekės turi būti patikimai ir saugiai įpakuotos, su labai aiškia informacija (lietuvių kalba) ant kiekvienos pakuotės (medžiaga, prekės gamintojas, galiojimo laikas ir pan.). 
18. Tiekėjas prekes pristato per sutarties 21 punkte nurodytą laikotarpį. Prekių galiojimo laikas turi būti ne mažesnis, kaip 12 mėnesių nuo pristatymo Pirkėjui.
19.  Tiekėjas garantuoja nenutrūkstamą prekių tiekimą. Iki užsakytų prekių priėmimo visa atsakomybė dėl užsakytų prekių atsitiktinio žuvimo ar sugadinimo tenka Tiekėjui. 
20.	Tiekėjas įsipareigoja prekes gabenti taip, kad:
20.1 būtų išsaugota jų identifikavimo galimybė;
20.2. nebūtų užteršti kitomis medžiagomis ar neužterštų  jų;
20.3. neišsipiltų, neišsibarstytų, nesudužtų;
20.4. būtų apsaugoti nuo užkrato, kenkėjų, vagysčių, sugadinimo;
20.5 nepatirtų nepageidaujamo šilumos, šalčio, drėgmės, šviesos, ar kitų veiksnių žalingo poveikio.
21. Tiekėjas įsipareigoja prekes pristatyti per 5 darbo dienas nuo užsakymo gavimo dienos. 
22. Apie prekes, kurių Tiekėjas negali pateikti per 21 punkte nurodytą laiką,  Tiekėjas privalo nedelsiant pranešti, pranešimą siųsdamas paštu, nurodant galimą jų pateikimo datą.
23.	Tiekėjui nepateikus prekių laiku, tai bus laikoma esminiu sutarties vykdymo pažeidimu. Pirkėjas gali pirma laiko nutraukti sutartį (apie tai jis turi pranešti prieš 10 k. d. iki ją nutraukiant).
24.	Tiekėjas įsipareigoja pagal šią sutartį tiekiamoms prekėms išrašomoje sąskaitoje – faktūroje              vartoti tuos pačius prekių pavadinimus ir mato vienetus, kokie yra Priede Nr.1 ir sąskaitoje – faktūroje užrašyti sutarties Nr. 
25.	Tiekėjas PVM sąskaitą–faktūrą / sąskaitą–faktūrą privalo pateikti naudojantis VĮ Registrų centro administruojama elektronine paslauga „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu. 
26.	Pirkėjas turi teisę atsisakyti priimti neatitinkančias užsakymo ir/ar nekokybiškas prekes.
27.  Už Tiekėjo sutartinių įsipareigojimų vykdymą atsakingas direktorius Saulius Santockis, tel. +370 37 45 19 22,  el.paštas info@optineriba.lt
28. Už Pirkėjo  įsipareigojimų vykdymo, prekių, pristatymo terminų laikymosi koordinavimą (organizavimą), taip pat prekių, atitikties pirkimo sutartyje numatytiems kokybiniams ir kitiems reikalavimams stebėseną atsakinga – vaistinės vyriausioji vaistininkė Asta Musneckienė, tel.: +370 41 524 281, el. paštas asta.musneckiene@siauliuligonine.lt 
29. Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Viešųjų pirkimų skyriaus vyriausioji specialistė Dovilė Černiauskienė.

V. ŠALIŲ ATSAKOMYBĖ

30. Jei produkcija bus nekokybiška dėl gamintojo arba Tiekėjo kaltės, Pirkėjas turi teisę pareikalauti, kad produkcija būtų pakeista į tinkamos kokybės produkciją. Šiuo atveju terminas Pirkėjui atsiskaityti pradedamas skaičiuoti nuo tinkamos produkcijos pateikimo dienos. Tiekėjas garantuoja netinkamos produkcijos pakeitimą kokybiška per 5 darbo dienas nuo nusiskundimo formos gavimo.
31. Jei Tiekėjas tiekia prekes neatitinkančias konkurso sąlygų reikalavimų, Pirkėjas turi teisę nutraukti dalies ar visos sutarties vykdymą.
32. Jei Tiekėjas vėluoja pristatyti visas ar dalį Prekių Sutartyje numatytais terminais, Pirkėjas turi teisę, pradėti skaičiuoti 0,02 %  dydžio delspinigius nuo laiku nepateiktų Prekių sumos už kiekvieną termino praleidimo dieną iki sutartinių įsipareigojimų įvykdymo dienos, bet ne ilgiau kaip 10 kalendorinių dienų, pradedant skaičiuoti nuo termino praleidimo dienos. Praėjus Šalių sutartam 10 kalendorinių dienų terminui ir Tiekėjui per šį terminą nepateikus visų ar dalies prekių Pirkėjas  taikys Sutarties 33 punkte  numatytą baudą  ir  gali vienašališkai nutraukti Sutartį.
33.   Sutarties įvykdymo užtikrinimas – bauda. Tiekėjui neįvykdžius ar netinkamai įvykdžius savo sutartinius įsipareigojimus,  Tiekėjas moka Pirkėjui 5 % dydžio sumą  nuo bendros Sutarties sumos – 10185 EUR (Dešimt tūkstančių, šimtas aštuoniasdešimt penki eurai). Baudos sumokėjimas neatleidžia Tiekėjo nuo tolimesnio Sutarties vykdymo.
34.	Pirkėjas, uždelsęs sumokėti Sutarties 5 punkte​​ numatyta tvarka, įsipareigoja, Tiekėjui pareikalavus​​, mokėti Tiekėjui​​ 0,02​​ %​​ delspinigius nuo neapmokėtos sąskaitos dydžio, už kiekvieną uždelstą​​ dieną.

VI. GINČŲ SPRENDIMO TVARKA

35.  Visi ginčai tarp šalių dėl šios sutarties vykdymo sprendžiami šalių susitarimu.
36. Šalims nesusitarus, ginčas nagrinėjamas teisme vadovaujantis Lietuvos Respublikos įstatymais.
    VII. NENUGALIMA JĖGA (FORCE MAJEURE)
37. Atsiradus nenugalimos jėgos aplinkybėms, Šalys vadovaujasi Lietuvos Respublikos Civilinio kodeksu ir „Atleidimo nuo atsakomybės esant nenugalimos jėgos (force majeure) aplinkybėms taisyklėmis“ ir atleidžiamos nuo atsakomybės dėl sutartinių įsipareigojimų nevykdymo ar netinkamo vykdymo aplinkybių buvimo laikotarpiu.
38.    Šalis, kuri dėl nenugalimos jėgos (force majeure) aplinkybių negali vykdyti pagal šią sutartį prisiimtų įsipareigojimų, privalo nedelsdama pranešti apie tai kitai šaliai. Išnykus nenugalimos jėgos (force majeure) aplinkybėms, šalis, negalėjusi vykdyti pagal šią sutartį prisiimtų įsipareigojimų, privalo nedelsdama pranešti kitai Šaliai apie nurodytų aplinkybių išnykimą.

VIII.	SUTARTIES GALIOJIMAS IR KITOS SĄLYGOS
39.  Sutartis įsigalioja nuo to momento, kai ją pasirašo abi sutarties šalys ir galioja iki visiško Šalių įsipareigojimų pagal Sutartį įvykdymo momento, bet ne ilgiau nei 36 mėnesius (atsiskaitymo už prekes terminas į šį terminą neįskaičiuotas).
40. Numatoma prekių tiekimo trukmė: Prekės pagal šią Sutartį tiekiamos nuo sutarties įsigaliojimo dienos iki 2024 m. balandžio   d. 
41.  Sutarties nutraukimo tvarka. Sutartis gali būti nutraukta šalių susitarimu arba vienašališkai dėl esminių sutarties pažeidimų prieš 10 kalendorinių dienų pranešus apie tai kitai šaliai.
42. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
43. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
44. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.
45.  Sutartis pasirašyta dviem egzemplioriais, turinčiais vienodą juridinę galią, po vieną  Tiekėjui ir Pirkėjui.
46.   Sutarties dokumentais yra pati sutartis ir jos priedai, kurie yra neatskiriama sutarties dalis.  Ant visų priedų turi būti Tiekėjo  ir Pirkėjo parašai.
47.  Jei pasikeičia Šalies adresas ir/ar kiti duomenys, tokia Šalis turi informuoti kitą Šalį pranešdama ne vėliau, kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja sutarties sąlygoms arba ji negavo jokio pranešimo, išsiųsto pagal tuos duomenis.
48.   Nė viena Šalis neturi teisės perleisti visų arba dalies teisių ir pareigų pagal šią sutartį jokiai trečiajai šaliai be išankstinio raštiško kitos Šalies sutikimo.
49. Sutarties priedas: parduodamų prekių sąrašas ir kiekiai.

IX. ŠALIŲ ADRESAI IR REKVIZITAI:
PIRKĖJAS:                                  	TIEKĖJAS:	
Viešoji įstaiga Respublikinė Šiaulių  ligoninė
V. Kudirkos 99, Šiauliai LT-76231
Įm.kodas 245386220
Tel. (8 41) 524 291, faksas (8 41) 524 295
A/s LT 347180000001130305, 
AB Šiaulių bankas
Banko kodas 71800
info@siauliuligonine.lt
			UAB „Optinė Riba“
Energetikų g. 8, LT-52461, Kaunas
Tel. +370 37 45 1922
Įm. kodas 30046335
PVM mokėtojo kodas LT100004482513
AB bankas Swedbank
LT 78 7300 0100 8605 4433	
Laikinai einantis direktoriaus pavaduotojo medicinai pareigas
Gintaras Kramilius 

 _________________   ___
A. V.	Direktorius 
Saulius Santockis

___________________
A.V.	

Priedas
Prie 2021-  -       Viešojo prekių pirkimo – pardavimo sutarties  Nr.

Parduodamų prekių sąrašas ir kiekiai

Pirk. d. Nr.	Priemonės pavadinimas	Mato vnt.	Maksimalus kiekis 36 mėn.	Priemonės pavadinimas, gamintojas, katalogo kodas	1 mato vnt. kaina Eur           be PVM	1 mato vnt. kaina Eur           su PVM	Bendra kaina Eur be PVM	Bendra kaina Eur su PVM	
14	Plastikiniai indeliai 100-120 ml talpos užsukamu dangteliu,  nesterilūs	Vnt.	70 000	Urine container, FL Medical, 25031.	0.0540	0.0567	3780.00	3969.00	
15	Plastikiniai indeliai 100-120 ml talpos užsukamu dangteliu, sterilūs	Vnt.	55 000	Urine container, FL Medical, 25035.	0.0840	0.0882	4620.00	4851.00	
18	Indeliai su šaukšteliu išmatoms užsukamu dangteliu 25-30 ml talpos	Vnt.	25 000	Faeces container, FL Medical, 25131.	0.0520	0.0546	1300.00	1365.00	

Laikinai einantis direktoriaus pavaduotojo medicinai pareigas
Gintaras Kramilius 

_________________   ___
A. V.	Direktorius
Saulius Santockis

___________________
A.V.